
Către,



BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului  de  Lege  privind modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România -S.A. prin reorganizarea Regiei Autonome "Administraţia Naţională a Drumurilor din România", trimis Comisiei pentru dezbatere şi avizare în fond, în procedură de urgenţă, cu adresa nr. PLx. 119 din 17 martie 2014.
PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro



Parlamentul  României

Camera  Deputaţilor
COMISIA PENTRU TRANSPORTURI ŞI INFRASTRUCTURĂ

	Bucureşti,
	  9.4.2014

	Nr.
	  4c-26/64


r a p o r t 
asupra proiectului  de  Lege  privind modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România -S.A. prin reorganizarea Regiei Autonome "Administraţia Naţională a Drumurilor din România"
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru transporturi şi infrastructură a fost sesizată spre dezbatere şi avizare, în procedură de urgenţă, cu proiectului  de  Lege  privind modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România -S.A. prin reorganizarea Regiei Autonome "Administraţia Naţională a Drumurilor din România", trimis cu adresa nr. PLx. 119 din 17 martie 2014,  înregistrat cu nr. 4c-26/64 din 17 martie 2014.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.12/7.01.2014);

· avizul favorabil al Comisiei pentru administraţie publică şi amenajarea teritoriului (nr.4c-6/84/02.04.2014).


Senatul a adoptat proiectul de lege în şedinţa din 11 martie 2014.

Prezentul proiect de lege are ca obiect de reglementare modificarea şi completarea Ordonanţei de Urgenţă a Guvernului nr. 84/2003 pentru înfiinţarea Companiei Naţionale de Autostrăzi şi Drumuri Naţionale din România – S.A. prin reorganizarea Regiei Autonome „Administraţia Naţională a Drumurilor din România”, intervenţii legislative determinate, potrivit Expunerii de motive, de apariţia unor acte normative conform cărora administrarea drumurilor de interes naţional se poate realiza şi de alte persoane juridice decât C.N.A.D.N.R., fiind necesar să se delimiteze administrarea realizată de C.N.A.D.N.R. numai la acele drumuri publice de interes naţional care se află în concesiunea acesteia. Totodată, se arată în documentul de motivare, din cauza disfuncţionalităţilor practice apărute în derularea raporturilor contractuale dintre antreprenorii generali ai lucrărilor de realizare/reabilitare/extindere/ modernizare a drumurilor publice şi subcontractanţii/furnizorii acestora, a apărut necesitatea stabilirii unui mecanism eficient prin care să se asigure plata acestora din urmă de către antreprenorul general.
În conformitate cu prevederile art. 61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 9 aprilie 2014.
La lucrările Comisiei au fost prezenţi 14 deputaţi, din totalul de 19 de membri ai Comisiei. 

La lucrările Comisiei au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Alexandru Năstase, Secretar de Stat Departamentul pentru Proiecte de Infrastructură şi Investiţii Străine şi domnul Calmus Lucian, director comercial Compania Naţională de Autostrăzi şi Drumuri Naţionale din România.
În urma dezbaterilor şi a opiniilor exprimate, membrii Comisiei au hotărât, cu unanimitate de voturi, aprobarea proiectului  de  Lege  privind modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România -S.A. prin reorganizarea Regiei Autonome "Administraţia Naţională a Drumurilor din România", cu amendamente admise prezentate în Anexă, care fac parte integrantă din prezentul raport.
 În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,


	SECRETAR,

	
     Mihai LUPU

	Lucian ŞOVA


Întocmit:
Consilier parlamentar, Alina Tănase
AMENDAMENTE

	Nr.

crt.
	Text Ordonanţă de urgenţă
	Text Senat
	Text propus de Comisie

(autorul amendamentului)


	Motivare

	1.
	
	L E G E

 privind modificarea şi completarea Ordonanţei de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România -S.A. prin reorganizarea Regiei Autonome "Administraţia Naţională a Drumurilor din România"


	Nemodificat
	

	2.
	
	       Articol unic. - Se aprobă Ordonanţa de urgenţă a Guvernului nr.84/2003 pentru înfiinţarea Companiei Naţionale de Autostrăzi şi Drumuri Naţionale din România -S.A. prin reorganizarea Regiei Autonome "Administraţia Naţională a Drumurilor din România", publicată în Monitorul Oficial al României, Parte I, nr.694 din 3 octombrie 2003.


	     Articol unic. - Ordonanţa de urgenţă a Guvernului nr.84 din 18 septembrie 2003 pentru înfiinţarea Companiei Naţionale de Autostrăzi şi Drumuri Naţionale din România - S.A. prin reorganizarea Regiei Autonome „Administraţia Naţională a Drumurilor din România”, publicată în Monitorul Oficial al României, Partea I, nr. 694 din 3 octombrie 2003, cu modificările şi completările ulterioare, se modifică şi se completează după cum urmează:
Autor: Comisia pentru transporturi şi infrastructură

	

	3.
	Titlu Ordonanţei

Ordonanţa de urgenţă

pentru înfiinţarea Companiei Naţionale de Autostrăzi şi Drumuri Naţionale din România - S.A. prin reorganizarea Regiei Autonome "Administraţia Naţională a Drumurilor din România"


	___________
	Nemodificat
	

	4.
	
Art. 3 

(7) Veniturile rezultate din exploatarea bunurilor proprietate publică a statului, precum şi tariful de utilizare a autostrăzilor şi drumurilor naţionale din România, în lei şi în valută, stabilite potrivit legii, constituie venit propriu al C.N.A.D.N.R."."Art. 3 - 
(LEGE nr.47 din 17 martie 2004)


	 1. La articolul 3, alineatul (7) va avea următorul cuprins:
,,(7) Veniturile rezultate din exploatarea bunurilor proprietate publică a statului concesionate C.N.A.D.N.R., precum şi veniturile obţinute din colectarea tarifului de utilizare a autostrăzilor şi drumurilor naţionale din România aflate în administrarea C.N.AD.N.R., în lei şi în valută, stabilite potrivit legii, constituie venit propriu al C.N.A.D.N.R.”


	Nemodificat
	

	5.
	
Art. 9 

(1) C.N.A.D.N.R. este administratorul autostrăzilor şi drumurilor naţionale, în condiţiile contractului de concesiune prevăzut la art. 3, având drepturile, obligaţiile şi răspunderile ce îi revin în această calitate, potrivit reglementărilor interne şi actelor juridice internaţionale la care România este parte.

	 2. La articolul 9, alineatul (1) va avea următorul cuprins:

Art.9.- (1) C.N.A.D.N.R. este administratorul autostrăzilor şi drumurilor naţionale concesionate, în condiţiile prevăzute la art.3 alin.(3) şi (4), având drepturile, obligaţiile şi răspunderile ce îi revin în această calitate, potrivit reglementarilor interne şi actelor juridice internaţionale la care România este parte.”
	1. La articolul 9, alineatul (1) se modifică şi va avea următorul cuprins:

Art.9.- (1) C.N.A.D.N.R. este administratorul autostrăzilor şi drumurilor naţionale concesionate, în condiţiile prevăzute la art.3 alin.(3) având drepturile, obligaţiile şi răspunderile ce îi revin în această calitate, potrivit reglementarilor interne şi actelor juridice internaţionale la care România este parte.”

Autor: Comisia pentru transporturi şi infrastructură

	Semnalăm neincidenţa în context a normei de trimitere la prevederile art. 3 alin. (4), acestea instituind obligaţia modificării clauzelor contractului de concesiune, în conformitate cu prevederile legale, în cazul privatizării a peste 50% din pachetul de acţiuni, măsură fără conexiune juridică cu condiţiile în care Compania Naţională de Autostrăzi şi Drumuri Naţionale din România - SA este administrator al autostrăzilor şi drumurilor naţionale.


	6.
	
-----------------


	3. La articolul 12, după alineatul (5) se introduc şapte noi alineate, alin.(5¹)-(57), cu următorul cuprins:

„(5¹) Contractul de achiziţie publică având ca obiect realizarea, reabilitarea, extinderea sau modernizarea de drumuri de interes naţional, încheiat între C.N.A.D.N.R. şi antreprenorul general al lucrării, trebuie să includă datele de identificare a tuturor subcontractanţilor /furnizorilor de materiale de construcţie, care prestează servicii sau execută lucrări în legătură cu obiectul contractului, precum şi valoarea prestaţiilor fiecăruia dintre aceştia, inclusiv cantităţile de materiale utilizate în cadrul contractului.

 (5²) În situaţia modificării informaţiilor prevăzute la alin. 

(51), precum şi în situaţia în care raporturile juridice se nasc între antreprenorul general şi subcontractant, ulterior momentului semnării contractului de achiziţie publică prevăzut la alin. (5¹), antreprenorul general are obligaţia să comunice de îndată C.N.A.D.N.R. acest lucru, precum şi toate informaţiile prevăzute la alin. (5¹), în vederea încheierii în acest sens a unui act adiţional la contractul de achiziţie publică, în termen de 30 de zile de la modificarea informaţiilor.
(5³) Neîndeplinirea de către antreprenorul general a obligaţiei de comunicare prevăzute la alin. (5²), precum şi refuzul încheierii de către antreprenorul general a actului adiţional corespunzător, în condiţiile alin. (5¹) şi (5²), se sancţionează cu plata unor penalităţi în cuantum egal cu contravaloarea sumelor de plată cuvenite subcontractantului sau furnizorului de materiale. Penalităţile respective au regimul juridic al daunelor-interese. 
(54) La încheierea de contracte de achiziţie publică de lucrări având ca obiect realizarea, reabilitarea, extinderea sau modernizarea de drumuri, precum şi la încheierea actelor adiţionale la acestea în conformitate cu prevederile alin. (5²), antreprenorul general va constitui, în favoarea subcontractanţilor sau a furnizorilor de materiale de construcţii, şi a oricăror alţi subcontractanţi ai antreprenorului general prevăzuţi la alin. (5¹), un drept de ipotecă mobiliară asupra oricăror sume băneşti datorate de către C.N.A.D.N.R. antreprenorului general în baza contractului de achiziţie publică, în scopul garantării plăţii de către antreprenorul general a orcăror obligaţii de plată faţă de subcontractanţi reprezentând contravaloarea prestaţiilor acestora necesare pentru executarea sau în legătură cu obiectul contractului de achiziţie publică.
(55) În vederea înregistrării ipotecii mobiliare la Arhiva Electronică de Garanţii Reale Mobiliare, orice terţ beneficiar al contractului de achiziţie publică prevăzut la alin. (5⁴), în calitate de persoană interesată, are dreptul să solicite C.N.A.D.N.R. eliberarea, în termen de 3 zile de la solicitare, a unei copii certificate a contractului de achiziţie publică şi a actelor adiţionale relevante.
(56) Clauzele contractului de achiziţie publică prin care se constituie ipoteca mobiliară, în condiţiile prevăzute la alin. (5⁴) reprezintă, pentru terţul beneficiar, contract de ipotecă, în sensul prevederilor Legii nr.287/2009 privind Codul civil, republicată, cu modificările şi completările ulterioare, şi sunt titlu executoriu în ce priveşte obligaţia de plată a sumelor datorate respectivului terţ beneficiar pentru prestaţiile asumate de către acesta, prin orice act, necesare pentru executarea sau în legătura cu obiectul contractului de achiziţie publică în cauză.

(57) Antreprenorul general are obligaţia de a efectua plăţile către furnizorii subcontractanţi în mod nediscriminatoriu, pe măsura încasării sumelor de bani cuvenite în baza contractului de achiziţie publică, proporţional cu gradul de furnizare/prestare/ executie corespunzător fiecărui furnizor/ subcontractant care a contribuit la execuţia lucrărilor ce formează obiectul contractului de achiziţie publică încheiat cu C.N.A.D.N.R."


	2. După articolul 12 se introduce un nou articol, articolul 121, cu următorul cuprins:
(1) nemodificat
(2) În situaţia modificării informaţiilor prevăzute la alin. (1), precum şi în situaţia în care raporturile juridice se nasc între antreprenorul general şi subcontractant, ulterior momentului semnării contractului de achiziţie publică prevăzut la alin. (1), antreprenorul general are obligaţia să comunice de îndată C.N.A.D.N.R. acest lucru, precum şi toate informaţiile prevăzute la alin. (1), în vederea încheierii în acest sens a unui act adiţional la contractul de achiziţie publică, în termen de 30 de zile de la modificarea informaţiilor.
(3) Neîndeplinirea de către antreprenorul general a obligaţiei de comunicare prevăzute la alin. (2), precum şi refuzul încheierii de către antreprenorul general a actului adiţional corespunzător, în condiţiile alin. (1) şi (2), se sancţionează cu plata unor penalităţi în cuantum egal cu contravaloarea sumelor de plată cuvenite subcontractantului sau furnizorului de materiale. Penalităţile respective au regimul juridic al daunelor-interese.
(4) La încheierea de contracte de achiziţie publică de lucrări având ca obiect realizarea, reabilitarea, extinderea sau modernizarea de drumuri, precum şi la încheierea actelor adiţionale la acestea în conformitate cu prevederile alin. (2), antreprenorul general va constitui, în favoarea subcontractanţilor sau a furnizorilor de materiale de construcţii, şi a oricăror alţi subcontractanţi ai antreprenorului general prevăzuţi la alin. (1), un drept de ipotecă mobiliară asupra oricăror sume băneşti datorate de către C.N.A.D.N.R.antreprenoru-lui general în baza contractului de achiziţie publică, în scopul garantării plăţii de către antreprenorul general a oricăror obligaţii de plată faţă de subcontractanţi reprezentând contravaloarea prestaţiilor acestora necesare pentru executarea sau în legătură cu obiectul contractului de achiziţie publică.
(5) În vederea înregistrării ipotecii mobiliare la Arhiva Electronică de Garanţii Reale Mobiliare, orice terţ beneficiar al contractului de achiziţie publică prevăzut la alin. (4), în calitate de persoană interesată, are dreptul să solicite C.N.A.D.N.R. eliberarea, în termen de 3 zile de la solicitare, a unei copii certificate a contractului de achiziţie publică şi a actelor adiţionale relevante.
(6) Clauzele contractului de achiziţie publică prin care se constituie ipoteca mobiliară, în condiţiile prevăzute la alin. (4) reprezintă, pentru terţul beneficiar, contract de ipotecă, în sensul prevederilor Legii nr.287/2009 privind Codul civil, republicată, cu modificările ulterioare, şi sunt titlu executoriu în ce priveşte obligaţia de plată a sumelor datorate respectivului terţ beneficiar pentru prestaţiile asumate de către acesta, prin orice act, necesare pentru executarea sau în legătura cu obiectul contractului de achiziţie publică în cauză.
(7) nemodificat
Autor: Comisia pentru transporturi şi infrastructură

	Semnalăm că alin. (5¹) - (5⁷) nu reglementează ipoteze juridice specifice ansamblului articolului asupra căruia se intervine, fapt care contravine prevederilor art. 48 din Legea nr. 24/2000, republicată, cu modificările şi completările ulterioare.

Pe cale de consecinţă, propunem redarea acestora sub forma unui articol nou, distinct.

Pentru un spor de rigoare normativă, propunem eliminarea expresiei "şi completările" din sintagma " Legii nr.287/2009 privind Codul civil, republicată, cu modificările şi completările ulterioare", deoarece asupra acestei legi nu s-a intervenit prin completări.

